কুমার বক্সী ( জয়): নড়াইল, লোহাগড়া ও কালিয়ার ৩৮টি ইউনিয়নের পুনঃতফসিল ঘোষণা করা হয়েছে। এতে করে ভোট গ্রহণসহ মনোনয়নপত্র দাখিল, বাছাই ও প্রত্যাহারের তারিখ পিছিয়েছে গেছে। বৃহস্পতিবার (৫ এপ্রিল) সন্ধ্যায় পুনঃতফসিল ঘোষিত হয়। নির্বাচনে প্রতিটি কেন্দ্রে জনবল সংকট এবং নিরাপত্তার জন্য পুলিশী স্বল্পতার কারণে ইউনিয়ন  নির্বাচনের ভোট গ্রহণের তারিখ পেছিয়ে দেয়া হয়েছে বলে জানা গেছে।  জেলা নির্বাচন কর্মকর্তা জাহাঙ্গীর আলম জানান, নড়াইল সদরের আউড়িয়া, চন্ডিবরপুর, মাইজপাড়া, হবখালী, শাহাবাদ, তুলারামপুর ও মুলিয়া ইউনিয়নে মনোনয়নপত্র দাখিলের শেষদিন ১৪ মে, বাছাইয়ের দিন ১৬ ও ১৭ মে এবং প্রার্থীতা প্রত্যাহারের শেষ তারিখ ২৪ মে এবং ভোটগ্রহণ ৯ জুন অনুষ্ঠিত হবে। এছাড়া সদরের সিঙ্গাশোলপুর, বিছালী, বাশগ্রাম, ভদ্রবিলা, কলোড়া ও শেখহাটি ইউনিয়নে মনোনয়নপত্র দাখিলের শেষ তারিখ ১৯ মে, বাছাইয়ের দিন ২২ ও ২৩ মে, প্রার্থীতা প্রত্যাহারের শেষদিন ৩০ মে  এবং ভোটগ্রহণ ১৫জুন। কালিয়ার খাশিয়াল, জয়নগর, কলাবাড়ীয়া, মাউলী, বাঐসোনা ও পহরডাঙ্গা ইউনিয়নে মনোনয়নপত্র দাখিলের শেষদিন ২৩ মে, বাছাইয়ের দিন ২৬ ও ২৭ মে, প্রার্থীতা প্রত্যাহারের শেষদিন ৩ জুন এবং ভোটগ্রহণ ১৯ জুন। এছাড়া কালিয়ার হামিদপুর, সালামাবাদ, বড়নাল ইলিয়াছাবাদ, বাবরা হাচলা, চাঁচুড়ি, পুরুলিয়া ও পেড়লী ইউনিয়নে মনোনয়নপত্র দাখিলের শেষদিন ২৮ মে, বাছাইয়ের দিন ৩০ ও ৩১ মে, প্রার্থীতা প্রত্যাহারের শেষদিন ৭ জুন এবং ভোটগ্রহণ ২৩ জুন। লোহাগড়া উপজেলার কোটাকোল, কাশিপুর, দিঘলিয়া, ইতনা, মলিকপুর ও জয়পুর ইউনিয়নে মনোনয়নপত্র দাখিলের  শেষদিন ৩০ মে, বাছাইয়ের দিন ২ ও ৩ জুন, প্রার্থীতা প্রত্যাহারের শেষদিন ১০ জুন এবং ভোটগ্রহণ ২৬ জুন। এছাড়া লোহাগড়ার লাহুড়িয়া, নলদী, শালনগর, নোয়াগ্রাম, লোহাগড়া ও লীপাশা ইউনিয়নে মনোনয়নপত্র দাখিলের শেষদিন ২ জুন, বাছাইয়ের দিন ৫ ও ৬ জুন, প্রার্থীতা প্রত্যাহারের শেষদিন ১৩ জুন এবং ভোটগ্রহণ ২৯ জুন অনুষ্ঠিত হবে।